Prin ce a ajuns să treacă Daniel Opriţa la CSA Steaua. Formaţia roş-albastră a încheiat al treilea sezon în eşalonul secund, iar anul acesta nu a reuşit să mai ajungă în play-off. Echipa din Ghencea terminase în precedentele două sezoane pe locurile 4, respectiv 2, dar nu a reuşit să ajungă în prima ligă deoarece nu are drept de promovare.
La final de sezon, un singur jucător mai are contract cu formaţia din Ghencea şi pentru sezonul viitor, Bogdan Chipirliu. Chiar şi înţelegerea antrenorului Daniel Opriţa expiră în această vară.
Prin ce a ajuns să treacă Daniel Opriţa la CSA Steaua. Situaţie limită la echipă: „E și incertitudinea cu dreptul de promovare”
Daniel Opriţa a confirmat că Bogdan Chipirliu este singurul jucător care mai are contract cu „militarii”. Mai mult, antrenorul Stelei a dezvăluit că este complicat pentru echipele din echipa secundă să semneze pe mai mult de un an cu jucătorii, iar situaţia echipei din Ghencea, cu dreptul de promovare, face acest lucru şi mai dificil:
„Doar Chipirliu mai are contract după vara aceasta. Mă gândesc că la mai multe echipe, cel puțin la Liga 2, se semnează pe un an, adică nu putem să spunem că suntem singurii, mai ales că e și incertitudinea asta cu dreptul de promovare, nu pot să le faci jucătorilor contract pe mai mulți ani”, a declarat Daniel Opriţa, potrivit iamsport.ro.
Daniel Opriţa, anunţ clar despre viitorul său la CSA Steaua
Daniel Opriţa a dezvăluit că are nevoie de o vacanţă, după sezonul încărcat de la CSA Steaua. Antrenorul a dezvăluit că îi expiră contractul în această vară, şi urmează să ia o decizie în privinţa viitorului său.
Opriţa a transmis ferm că cel puţin pentru o săptămână, se va relaxa şi ulterior va decide dacă va mai continua pe banca trupei din Ghencea.
„Mi-am luat la revedere de la jucători pentru că se pleacă în vacanță. Da, acum vedem. Am intrat în vacanță și, nu știu, cel puțin o săptămână o să stau așa, să mă liniștesc, să îmi văd puțin de vacanță. Dar nu știu dacă după aceea ce va fi, pentru că chiar nu prea am avut pauză și e nevoie…
Nu știu, adică acum o să vorbesc ceva clar despre ceva mai departe. Da, îmi expiră. Și jucătorilor, și nouă, staffului, dar vedem, am zis să vedem peste o săptămână. Vedem ce va fi, vedem cum vor decurge discuțiile, ce planuri vor fi”, a declarat Daniel Opriţa, conform iamsport.ro.